EkBass/fiwiki-20250220-pages-articles huggingface dataset:
Mamie Gummer

Mary Willa "Mamie" Gummer (s. 3. elokuuta 1983 New York, New York, Yhdysvallat) on yhdysvaltalainen näyttelijä. Mamie Gummerin äiti on näyttelijä Meryl Streep ja isä kuvanveistäjä Don Gummer. Mamiella on kolme sisarusta ja yksi, vuoden 2019 helmikuussa syntynyt poika. Äitinsä ammatin välityksellä Mamie sai ensimmäisen elokuvaroolinsa ollessaan 20 kuukauden ikäinen Merylin ja Jack Nicholsonin vauvana Mike Nicholsin elokuvassa Sydän karrella (1986). Mamien sisko Grace Gummer esiintyi elokuvassa Henkien talo Merylin nuorempana versiona. Gummer näytteli ensi kertaa äitinsä rinnalla sitten Sydän karrella- elokuvan vuonna 2015 ensi-iltansa saaneessa elokuvassa Ricki and the Flash. Mamie Gummer meni kihloihin Benjamin Walkerin kanssa toukokuussa 2010. He avioituivat heinäkuussa 2011, mutta he erosivat vuonna 2013. Gummer kihlautui Sethi Meharin kanssa elokuussa 2018 ja heillä on yhteinen, vuonna 2019 syntynyt poikalapsi. Gummer on valmistunut Northwestern University's School of Communicationsista vuonna 2005. == Elokuvia == * Sydän karrella (Heartburn, 1986) * Reservations (2003) * Vedätys (The Hoax, 2006) * Evening (2007) * Stop-Loss (2008) * John Adams (2008) * All Saints Day (2008) * The Loss of a Teardrop Diamond (2008) * Taking Woodstock (2009) * The Ward (2010) * Cake (2014) * Ricki and the Flash (2015) == Lähteet == *Mammie Gummer Online *www.backstage.com *www.papermag.com === Viitteet === == Aiheesta muualla == * Luokka:Yhdysvaltalaiset näyttelijät Luokka:Vuonna 1983 syntyneet Luokka:Elävät henkilöt
HD 108874

HD 108874 on Bereniken hiusten tähdistössä 220 valovuoden päässä Maasta sijaitseva keltainen kääpiötähti, jolla on kaksi eksoplaneettaa. Luokka:Keltaiset kääpiöt
Pressburgin rauha

Pressburgin rauha eli neljäs Pressburgin rauha solmittiin Napoleonin sotien aikana vuonna 1805 Ranskan ja Itävallan välillä Pressburgissa eli nykyisessä Bratislavassa. Keisarien Napoleon I ja Frans II edustajat allekirjoittivat rauhansopimuksen 26. joulukuuta 1805. Siinä vahvistettiin tappiot, jotka Itävalta oli kokenut Ulmin (16.–19. lokakuuta) ja Austerlitzin taisteluissa (2. joulukuuta). Sopimuksen seurauksena kolmas liittokunta ja Pyhä saksalais- roomalainen keisarikunta lakkasivat olemasta. Rauhanehdoissa sodan hävinnyt Itävalta joutui luovuttamaan huomattavia alueita Ranskalle ja sen uusille liittolaisvaltioille. Itävalta luovutti Piemonten, Parman ja Piacenzan Ranskalle, Tirolin, Vorarlbergin ja eräitä muita alueita Baijerille, vuoden 1797 Campo Formion rauhassa saamansa Venetsian tasavallan alueet Venetsian, Istrian ja Dalmatian Ranskan vasallivaltiolle Italian kuningaskunnalle sekä Habsburgien valtakunnan läntisiä alueita Badenille ja Württembergille. Itävalta menetti näin kaiken vaikutusvaltansa Italiassa ja pääosan vallastaan Saksassa. Lisäksi Itävalta joutui tunnustamaan Baijerin ja Württembergin korottamisen vaaliruhtinaskunnista itsenäisiksi kuningaskunniksi sekä maksamaan 40 miljoonan kultafrangin sotakorvaukset. Pyhän saksalais- roomalaisen keisarikunnan lakkauttamisen yhteydessä Itävalta sai luvan liittää itseensä vähäiset Salzburgin vaaliruhtinaskunnan ja Berchtesgadenin ruhtinaspiispakunnan sekä ottaa haltuunsa saksalaisen ritarikunnan maat. == Lähteet == == Aiheesta muualla == *Treaty of Pressburg The Napoleon Series Luokka:Kolmannen liittokunnan sota Luokka:Rauhansopimukset Luokka:Bratislavan historia Luokka:1805
Mikko Kiviniemi

Mikko Kiviniemi (s. 24. maaliskuuta 1987 Lappeenranta) on suomalainen entinen jääkiekkohyökkääjä, joka pelasi lyhyellä urallaan lähinnä Suomi-sarjan Ketterässä. Kiviniemi pelasi junioriuransa SaiPan ikäluokkiensa SM-sarjoissa. Kaudella 2008–2009 Kiviniemi pelasi SaiPan A-junioreissa sekä kymmenen ottelua seuran edustusjoukkueessa.http://www.jatkoaika.com/smliiga.php?pelaaja=6636 ==Lähteet== Luokka:Suomalaiset jääkiekkoilijat Luokka:Vuonna 1987 syntyneet Luokka:Elävät henkilöt
Steve Ouimette

Steve Ouimette (s. 18. kesäkuuta 1968) on yhdysvaltalainen rockmuusikko. Hän on tehnyt videopeliin Guitar Hero III: Legends of Rock coverversion Charlie Daniels Bandin countrykappaleesta "The Devil Went Down to Georgia". Ouimette on tunnettu kappaleidensa temposta ja sooloista. 1990-luvun alussa hän soitti kitaraa kalifornialaisessa hard rock -yhtyeessä T-Ride. Ouimette on myös avustanut Activisionia Guitar Hero III ja Guitar Hero: Aerosmith -pelien luomisessa. Vuonna 2007 hän levytti kappaleen "We Three Kings", jonka suosio nousi myöhemmin huomattavasti, kun se julkaistiin Guitar Hero 3:n ladattavana lisämateriaalina. Luokka:Yhdysvaltalaiset kitaristit Luokka:Vuonna 1968 syntyneet Luokka:Elävät henkilöt
Pyörökirkko

thumb|250px|Noin vuonna 1150 rakennettu Østerlarsin pyörökirkko Tanskassa. Pyörökirkko on pohjakaavaltaan pyöreä kirkko. Kristinuskon alkuaikoina pyörökirkkoja rakennettiin tavallisesti hauta- ja kastekirkoiksi. Keskiajalla Itämeren alueella kehittyi erityinen pyörökirkkojen tyyppi, jykevä ja tornimainen rakennus, joka rakennettiin jumalanpalveluksen lisäksi myös puolustustarkoituksiin. Tällaiset pyörökirkot olivat suosittuja Pohjoismaissa 1000–1100-luvulla, ja niitä on runsaasti Tanskassa, etenkin Bornholmin saarella, jossa niitä on neljä. Pyörökirkkoja on rakennettu Pohjoismaissa myöhemminkin, muun muassa uusklassismin aikaan. Suomen tunnetuimpia pyörökirkkoja on Haminan Pietari-Paavalin kirkko, joka valmistui 1837. Puinen Vimpelin kirkko valmistui 1807. ==Katso myös== *pitkäkirkko *ristikirkko *basilika *Keskeiskirkko *Kahtamoinen == Lähteet == Luokka:Kirkkoarkkitehtuuri
A Change Is Gonna Come

”A Change Is Gonna Come” on R&B-;/soullaulaja Sam Cooken kirjoittama, joulukuussa 1963 levyttämä ja seuraavana vuonna ilmestynyt kappale. Se ilmestyi ”Shake”-singlen b-puolella laulajan kuoleman jälkeen loppuvuodesta 1964. Omana aikanaan ”A Change Is Gonna Come” ei ollut niin suosittu kuin Cooken aiemmat hitit, mutta se on myöhemmin kasvattanut arvostustaan. Cooke kirjoitti kappaleen esiinnyttyään Durhamissa Pohjois-Carolinassa toukokuussa 1963 ja keskusteltuaan siellä järjestetyn mielenosoituksen osallistujien kanssa. Kappale sai vaikutteita myös Bob Dylanin laulusta ”Blowin’ in the Wind”. ”A Change Is Gonna Come” äänitettiin loppuvuodesta 1963, ja se ilmestyi Cooken maaliskuussa 1964 julkaistulla Ain't That Good News -albumilla kakkospuolen avausraitana. Helmikuussa 1964 Cooke esitti laulun Tonight Show’ssa. Esityksestä ei ole jäänyt nauhoitusta. Singlenä ”A Change Is Gonna Come” julkaistiin vasta Cooken kuoleman jälkeen. ”Shake”/”A Change Is Gonna Come” nousi parhaimmillaan singlelistalla sijalle 31 ja mustan musiikin R&B-listalla; sijalle yhdeksän. Cooken kuoleman jälkeen ”A Change Is Gonna Come” nousi afroamerikkalaisten 1960-luvun kansalaisoikeusliikkeen eräänlaiseksi tunnuslauluksi, ja sitä pidetään tekijänsä magnum opuksena. Vuonna 2007 ”A Change Is Gonna Come” lisättiin Yhdysvaltain kongressin kirjaston kansalliseen ääniterekisteriin (National Recording Registry). Rolling Stone -lehden vuoden 2004 kaikkien aikojen 500 laulun listalla kappale on sijalla 12. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”A Change Is Gonna Come” ylsi kokonaistuloksissa sijalle 26. == Lähteet == Luokka:Vuoden 1964 kappaleet Luokka:Rasismin ja ksenofobian vastaiset laulut Luokka:Yhdysvaltalaiset musiikkikappaleet
Valtteri Tenkanen

Valtteri Tenkanen (s. 27. maaliskuuta 1985 Jämsä) on suomalainen jääkiekkoilija. Tenkanen on Los Angeles Kingsin 9. kierroksen varaus vuodelta 2004. Tenkanen siirtyi jo C-juniori-ikäisenä pelaamaan JYPiin, jossa pelasi suurimman osan juniorivuosistaan. Tenkanen pääsi jo kaudella 2003–2004 hyvin sujuneiden harjoituspelien myötä pelaamaan myös liigapelejä edustusjoukkueessa. Tenkanen jäi pieneen rooliin JYPissä kauden 2007–2008 puolivälissä, joten hän siirtyi SaiPaan paikkaamaan loukkaantumisia ja hyvin sujuneiden pelien myötä Tenkanen sai sopimuksen SaiPaan loppukaudeksi. Tenkanen lopetti jääkiekkoilijan uransa vuonna 2009 ja siirtyi perheyrityksen leipiin. Parin vuoden tauon jälkeen Tenkanen palasi alasarjoihin, kun hän siirtyi kaudeksi 2011–2012 III-divisioonan Kiekko-Susiin. Tenkanen meni naimisiin Jämsässä 2015. ==Lähteet== Luokka:Suomalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 1985 syntyneet Luokka:Elävät henkilöt
Dan Iliakis

Dan Iliakis (s. 25. huhtikuuta 1982 Scarborough, Ontario) on kanadalais- suomalainen uransa päättänyt jääkiekkoilija, joka pelasi viimeksi Allsvenskanissa Södertälje SK:n joukkueessa. Iliakis pelasi ennen Suomeen tuloaan neljä kautta Wayne Staten yliopistojoukkueessa. Kausina 2007–2008 ja 2008–2009 Iliakis edusti SM-liigassa SaiPaa, josta hän siirtyi syyskuussa 2009 Ässiin vuoden mittaisella sopimuksella.http://www.jatkoaika.com/smliiga.php?pelaaja=6190 Kaudeksi 2010–2011 hän siirtyi Ruotsin Allsvenskanissa pelaavaan Mora IK -seuraan. Morassa hän pelasi kahden kauden ajan ennen siirtoa Örebron joukkuseeseen. Viimeisen kautensa 2013–2014 Iliakis pelasi Södertäljessä. Iliakisin äiti on suomalainen ja Iliakis sai Suomen kansalaisuuden vuonna 2007. ==Lähteet== * * ===Viitteet=== Luokka:Kanadalaiset jääkiekkoilijat Luokka:Suomalaiset jääkiekkoilijat Luokka:Kanadansuomalaiset henkilöt Luokka:Vuonna 1982 syntyneet Luokka:Elävät henkilöt
Kimmo Vesterinen

Kimmo Vesterinen (s. 16. heinäkuuta 1987, Lappeenranta) on suomalainen jääkiekkoilija, joka pelasi urallaan muutaman ottelun SM-liigassa SaiPassa. Vesterinen on SaiPan oma kasvatti, ja hän pelasi ensimmäisen liigaottelunsa 15. helmikuuta 2007 ottelussa Turun Palloseuraa vastaan. Vesterisellä oli SaiPan kanssa sopimus kevääseen 2009 asti ja optio kaudesta 2009-2010.http://www.jatkoaika.com/smliiga.php?pelaaja=5973 Kauden 2008–2009 hän pelasi kuitenkin SaPKossa ja joutui lopettamaan uransa selkävamman takia. ==Lähteet== Luokka:Suomalaiset jääkiekkoilijat Luokka:Vuonna 1987 syntyneet Luokka:Elävät henkilöt
Olli Korkeavuori

Olli Korkeavuori (s. 26. elokuuta 1979 Riihimäki) on suomalainen jääkiekkoilija, pelipaikaltaan puolustaja. Hän pelasi jääkiekon SM-liigassa vuosina 2002–2009 ja edusti Hämeenlinnan Pallokerhoa, Pelicansia ja Porin Ässiä. == Ura == Korkeavuori pelasi juniori-ikäisenä HPK:ssa, mutta ensimmäiset aikuisten ottelunsa hän pelasi Mestiksen Ahmoissa. HPK:hon hän palasi kesken kauden 2002–2003. Korkeavuori jatkoi seuraavallakin kaudella HPK:ssa, mutta hän kävi vuokralla myös FPS:ssa siirtyen loppukaudeksi Pelicansiin. Korkeavuoren pelaajaoikeudet siirtyivät kokonaan Pelicansiin 2004 tammikuun lopulla, kun HPK hankki Pelicansista Jani Keinäsen ja antoi vaihdossa Korkeavuoren lisäksi hyökkääjä Harri Suutarisen. Korkeavuori pelasi koko kauden 2004–2005 Pelicansissa. Seuraavalla kaudella hän pelasi Pelicansin lisäksi HPK:ssa ja Haukoissa muutamaan otteeseen lainapelaajana. Kaudella 2006–2007 Korkeavuori pelasi Pelicansissa 51 ottelua ja keräsi 107 jäähyminuuttia. Seuraavaksi kaudeksi hän palasi HPK:hon try-outin kautta. Loppukaudesta HPK myi puolustajan Ässiin, kun joukkue pyrki pääsemään ylimääräisistä pelaajistaan eroon. Korkeavuori jatkoi Ässissä myös kauden 2008–2009. Hän oli mukana pelaamassa liigakarsintoja Sportia vastaan. Mestis- seura Jokipojat hankki Korkeavuoren joukkueeseensa kaudeksi 2009–2010. Hän ei kuitenkaan pelannut Jokipojissa yhtään Mestis-ottelua, vaan siirtyi Allsvenskanin IF Björklöveniin. Kaudella 2010–2011 hän pelasi Mestiksen Jukureissa. ==Tilastot== 2000–01 Ahmat Mestis 43 1 5 6 38 3 0 0 0 4 2001–02 Ahmat Mestis 44 3 13 16 46 – – – – – 2002–03 Ahmat Mestis 27 4 17 21 36 – – – – – HPK SM-liiga 22 0 2 2 20 8 0 0 0 0 2003–04 HPK SM-liiga 25 1 2 3 10 – – – – – Pelicans SM-liiga 14 0 0 0 8 – – – – – FPS Mestis 11 0 3 3 4 – – – – – 2004–05 Pelicans SM-liiga 52 3 6 9 42 – – – – – 2005–06 Pelicans SM-liiga 50 1 4 5 38 – – – – – HPK SM-liiga 5 0 0 0 4 – – – – – Haukat Mestis 1 0 0 0 0 – – – – – 2006–07 Pelicans SM-liiga 51 1 1 2 107 6 0 0 0 4 2007–08 HPK SM-liiga 27 1 2 3 24 – – – – – Ässät SM-liiga 11 0 2 2 12 – – – – – 2008–09 Ässät SM-liiga 58 2 2 4 44 – – – – – 2009–10 IF Björklöven Allsvenskan 52 2 1 3 85 – – – – – 2010–11 Jukurit Mestis 44 3 17 20 48 11 3 2 5 6 2011–12 Dornbirn Itävalta 2 24 3 15 18 22 8 1 2 3 12 2012–13 HCK Mestis 44 3 11 14 45 11 3 10 13 14 2013–14 HCK Mestis 45 4 22 26 36 2 0 0 0 2 7 kautta yhteensä SM-liiga 315 9 21 30 309 14 0 0 0 4 ==Lähteet== Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
TV6 (Ruotsi)

TV6 on ruotsalainen Viaplay Groupin omistama nuorille tarkoitettu televisiokanava. Kanava aloitti lähetyksensä Ruotsissa 9. toukokuuta 2006 ja korvasi ZTV-kanavan. Kanava muistuttaakin monella tapaa Suomen Sub-kanavaa. TV6:n ohjelmistoon kuuluvat muun muassa Miehen puolikkaat, Chuck, Lain nimessä, Eureka, Family Guy, Ritari Ässä, Kovan onnen kundi, Rix MorronZoo, Simpsonit, Stargate Atlantis, Terminator: Sarah Connorin aikakirjat, Kasvottomat sotilaat sekä Weeds. == Lähteet == == Aiheesta muualla == * Viralliset kotisivut TV6 Luokka:Vuonna 2006 perustetut televisiokanavat
Markkeriavusteinen valinta

Markkeriavusteinen valinta on jalostuksen työkalu, jolla voidaan tehostaa risteyttämistä. Eliön perimästä tutkitaan tiettyjä DNA-merkkejä eli markkereita, joista voidaan päätellä eliöllä olevia perinnöllisiä ominaisuuksia. == Markkeriavusteisen valinnan etuja == Markkerien avulla jalostusta voidaan nopeuttaa, kun eliön perimä voidaan tuntea jo varhaisessa vaiheessa, ennen kuin perinnölliset ominaisuudet näkyvät ilmiasussa. Lisäksi voidaan tuntea perinnöllinen ominaisuus, joka ei koskaan näy ilmiasussa esimerkiksi sukupuolen vuoksi. Voidaan vaikkapa tutkia, millaiset utareiden laadun geenit on sonnilla. Perinteinen menetelmä olisi tutkia sonnin naarasjälkeläisten ilmiasua, mutta markkerit voidaan tutkia sonnin alkiosta jo ennen kuin se on syntynytkään. Intiassa jalostettiin markkeriavusteisella valinnalla hyviä aminohappoja sisältävä maissi (QPM, quality protein maize eli ’laatuproteiini-maissi’). Eri QPM-lajikkeita viljellään laajalti kehitysmaissa. Aminohappojen ilmentymistä koodaava geeni on resessiivinen, ja perinteinen tapa takaisinristeyttää QPM vaatii kymmenen sukupolvea. Molekyläärisillä markkereilla tunnistetaan suotuisan mutaation kantajakasvi, mikä nopeuttaa prosessia. Markkeriavusteisuus ei tässä tapauksessa herätä geenimanipulaation kritiikkiä, koska menetelmään ei liittynyt geenimanipulaatiota. Markkereita tutkimalla voidaan määrittää eliön perinnöllisiä ominaisuuksia vaikeasti havaittavien ominaisuuksien osalta ja ympäristötekijöiden ilmiasua muuttavasta vaikutuksesta huolimatta. == Lähteet == * === Viitteet === == Aiheesta muualla == * Luokka:Kasvinjalostus Luokka:Molekyylibiologia de:Marker Assisted Selection
Vysoké Tatry

Vysoké Tatry, suom. Ylä-Tatra, on kaupunki Slovakiassa Prešovin alueella. Kaupungin pinta-ala on 379,9 neliökilometriä, ja sen väkiluku on 4 718 (2006). Kaupunki perustettiin vuonna 1947, ja sen virallinen nimi vuoteen 1999 oli Starý Smokovec, joka on myös yksi kunnan merkittävimmistä asutuskeskuksista. Kaupunki perustettiin 1990 nimellä Starý Smokovec uudestaan, ja vuonna 1999 se nimettiin Vysoké Tatryksi. Jo 1947–1960 oli kuitenkin ollut vähän suuremmalla alueella Vysoké Tatryn kunta. Myös vuosina 1964–1990 oli entisen yhtenäisen kunnan alueen erillisillä kunnilla (Starý Smokovecilla oli kaupungin asema) edelleen yhteinen hallinto Starý Smokovecissa. Vysoké Tatry sijaitsee Tatravuorilla Ylä-Tatraksi kutsutussa vuoriston osassa, jonka slovakiankielisestä nimestä kaupunki on saanut nykyisen nimensä. Vysoké Tatry sijaitsee Ylä-Tatran keskisessä osassa, ja se muodostuu 15:stä alkujaan itsenäisestä osasta. Vysoké Tatry on Tatravuorten suosituimpia matkailukohteita. Vysoké Tatry on suosittu talviurheilukeskus. Kaupunkiin kuuluvassa Štrbské Plesossa on järjestetty useita maastohiihtokilpailuita. Siellä käytiin muun muassa vuoden 1970 maailmanmestaruuskilpailut. == Lähteet == == Aiheesta muualla == *Kaupungin kotisivut Luokka:Slovakian kaupungit Luokka:Prešovin alue
Kokemäen vaakuna

Kokemäen kunnanvaakuna on saanut aiheensa piispa Henrikin toiminnasta Kokemäenjokilaaksossa 1100–luvun puolessavälissä. Vaakunan on suunnitellut Gustaf von Numers, ja se vahvistettiin käyttöön 4. helmikuuta 1953. Vaakunan selitys on ”sinisessä kentässä hopeinen, kultapäärmeinen ja -nauhainen piispanhiippa”. == Lähteet == * Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna
Vydrica

Vydrica () on 17 kilometrin pituinen joki Slovakian lounaisosassa. Se saa alkunsa Pikku-Karpaattien vuoristosta ja laskee Bratislavassa Karlova Vesin kaupunginosassa Tonavaan. Joki virtaa Bratislavan metsäpuiston halki, ja sen varrella on lisäksi Natura 2000 -alueita. Luokka:Slovakian joet Luokka:Tonavan vesistö
H’K Homel

H’K Homel (, ) on vuonna 2000 perustettu jääkiekkoseura Valko-Venäjän Homelin kaupungista (ven. Gomel), joka pelaa maan pääsarjassa Ekstraligassa. Homel on voittanut Valko-Venäjän mestaruuden kerran vuonna 2003. Joukkue pelaa kotiottelunsa Homelin Urheilupalatsissa. Luokka:Valkovenäläiset jääkiekkoseurat
Aatelinen (albumi)

__NOTOC__ Aatelinen on dancehall-artisti Lord Estin esikoisalbumi, joka julkaistiin vuonna 2002. Albumilta julkaistiin singlet "Viskit ja rommit", "Talvi" ja "Linko". Ensimmäinen single soi Radiomafian (Nykyään YleX) -kanavalla, ja sai hyvää palautetta. Kappaleella "Pohjolan äijä" esiintyvät vierailevina tähtinä Ezkimo, B.O.W. ja Paleface. == Kappaleet == # # # # # # # # # # # == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Vuoden 2002 esikoisalbumit Luokka:Lord Estin albumit
Miss Moneypenny

Miss Moneypenny on James Bondin esimiehen, M:n pitkäaikainen sihteeri. Elokuvissa Moneypennyllä on usein tärkeä tehtävä eräänlaisena yhdyshenkilönä. Hänen leikillinen juoruilunsa tuo katsojille tietoja James Bondin viehätysvoimasta naisten keskuudessa. Moneypenny on erittäin tehokas ja suvaitseva työntekijä. Hän on useasti ilmaissut olevansa varsin kiinnostunut Bondista, mutta suhde ei ole edennyt flirttailua pidemmälle. Elokuvissa Bondin ja Moneypennyn suhdetta on kuvailtu eri tavoin. Esimerkiksi elokuvissa Salainen agentti 007 ja tohtori No sekä Salainen agentti 007 Istanbulissa Moneypenny flirttailee Bondille, mutta hänessä ei ole mitään epätoivoista. 007 ja Kultasormessa Moneypenny yrittää aktiivisesti saada Bondia kiinnostumaan suhteesta ja antaa kaihoisia kommentteja avioliitosta. Teema toistuu elokuvassa Timantit ovat ikuisia, jossa Moneypenny kertoo haluavansa timantin vasempaan nimettömäänsä. Elät vain kahdesti -elokuvassa Bond suhtautuu ehkäpä vähän väheksyvästi naiseen, kun tämä keksii tunnussanaksi ”rakastan sinua” ja pyytää Jamesia sanomaan sen ääneen jotta tämä muistaisi sen. Elokuvassa Hänen majesteettinsa salaisessa palveluksessa heidän välillään on jo lämmintä tunnelmaa, sillä Bondin häissä Moneypenny pyyhkii silmäkulmaansa. Näissä elokuvissa osaa näyttelee Lois Maxwell. Elokuvassa Kuolema saa odottaa Samantha Bondin näyttelemä Moneypenny ja Pierce Brosnanin Bond päätyvät suutelemaan elokuvan loppupuolella. Naomie Harrisin Moneypenny elokuvissa 007 Skyfall ja 007 Spectre ei ole enää selvästi ihastunut Bondiin, vaikka heidän leikkimielinen flirttailunsa jatkuukin. Moneypennyn yksityiselämästä ei juurikaan tiedetä paljon. Hän omistaa villakoiran ja aloitti uransa salakirjoitusosastolla. == Näyttelijät == * Lois Maxwell (1962–1985) ** Salainen agentti 007 ja tohtori No (1962) ** Salainen agentti 007 Istanbulissa (1963) ** 007 ja Kultasormi (1964) ** Pallosalama (1965) ** Elät vain kahdesti (1967) ** Hänen majesteettinsa salaisessa palveluksessa (1969) ** Timantit ovat ikuisia (1971) ** Elä ja anna toisten kuolla (1973) ** 007 ja kultainen ase (1974) ** 007 rakastettuni (1977) ** Kuuraketti (1979) ** Erittäin salainen (1981) ** Octopussy (1983) ** 007 ja kuoleman katse (1985) * Caroline Bliss (1987–1989) ** 007 vaaran vyöhykkeellä (1987) ** 007 ja lupa tappaa (1989) * Samantha Bond (1995–2002) ** 007 ja kultainen silmä (1995) ** Huominen ei koskaan kuole (1997) ** Kun maailma ei riitä (1999) ** Kuolema saa odottaa (2002) * Naomie Harris (2012–) ** 007 Skyfall (2012) ** 007 Spectre (2015) ** 007 No Time to Die (2021) == Lähteet == * James Bond -Ensyklopedia. John Cork ja Collin Stutz. Luokka:James Bond -hahmot Luokka:Kuvitteelliset sihteerit de:Figuren aus James-Bond-Filmen#Miss Moneypenny
Takimmainen selänpuoleinen sahalihas

Takimmainen selänpuoleinen sahalihas () on eläimillä esiintyvä uloshengityslihas. Muita uloshengityslihaksia ovat sisemmät kylkivälilihakset, musculus retractor costae ja poikittainen rintalihas. Takimmainen selänpuoleinen lihas on hyvin ohut, sahalaitainen lihas, jonka lihassyyt kulkevat kranioventraalisesti. Takimmainen selänpuoleinen sahalihas kulkee lanneselkäkalvosta kaudaalisiin kylkiluihin. Luokka:Uloshengityslihakset
Päivät töissä

__NOTOC__ Päivät töissä on dancehall-artisti Lord Estin toinen studioalbumi vuodelta 2005. Albumilta julkaistiin singlet ”Heristä nyrkkii” ja ”Hellä ori” (mukana Mariska). == Kappaleet == # # # # # # # # # # # # # # == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Soundi: Soundi: Levyarvio == Lähteet == Luokka:Lord Estin albumit Luokka:Vuoden 2005 albumit
Sisin kylkivälilihas

Sisimmät kylkivälilihakset (t. kylkiluuvälilihakset) () kuuluvat uloshengityslihaksiin. Ne muodostavat sisempien kylkivälilihasten alle kylkiluiden väliin ohuen lihaslevyn, joka saattaa puuttua ylimpien kylkiluiden kohdalta. Sisimmät kylkivälilihakset ovat kylkivälilihaksista heikoimmin erottuvat, ja ne luetaankin usein osaksi sisempiä kylkivälilihaksia. Kuten sisempien, myös sisimpien kylkivälilihaksien lihassyyt kulkevat kohtisuoraan ulompien kylkivälilihasten syihin nähden eli lateraalisessa kohdassa kranioventraalisesti eli posteroinferiorisesti. Sisimpiä kylkivälilihaksia kuten muitakin kylkivälilihaksia hermottavat kylkivälihermot (selkäydinhermoista T1–T11). == Lähteet == * * Luokka:Uloshengityslihakset
Sisempi kylkivälilihas

Sisemmät kylkivälilihakset (t. kylkiluuvälilihakset) () kuuluvat uloshengityslihaksiin. Ne sijaitsevat ulompien kylkivälilihasten alla kylkiluiden välissä kiinnittyen vierekkäisten kylkiluiden reunaan. Sisempien kylkivälilihaksien lihassyyt kulkevat vastakkaiseen suuntaan kuin uloimmissa kylkivälilihaksissa eli kranioventraalisesti eli posteroinferiorisesti. Sisempiä kylkivälilihaksia kuten muitakin kylkivälilihaksia hermottavat kylkivälihermot (selkäydinhermoista T1–T11). == Katso myös == * Sisimmät kylkivälilihakset * Ulommat kylkivälilihakset ==Lähteet== * ===Viitteet=== Luokka:Uloshengityslihakset
Tulin teitä muistuttaan

__NOTOC__ Tulin teitä muistuttaan on dancehall-artisti Lord Estin kolmas studioalbumi. Albumi julkaistiin 23. tammikuuta 2008. Albumilta julkaistiin singleinä kappaleet "Sä teet", "Ilman itsekurii" ja "Jotkut muijat". "Tulin teitä muistuttaan" nousi parhaimmillaan Suomen virallisen albumilistan 35. sijalle. == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Tuoreet Platat: Tuoreet Platat: Levyarvio == Lähteet == Luokka:Lord Estin albumit Luokka:MMENin tuottamat albumit Luokka:Vuoden 2008 albumit
Haamukilpailut

Haamukilpailut on Merja Jalon kirjoittama lasten hevosaiheinen kirja vuodelta 2008. Kirja kertoo Nummelan ponitallilla järjestetyistä ratsastuskilpailuista. Pojat haluaisivat osallistua kisoihin tallin hevosilla, mutta tallin omistaja ei suostu, joten pojat järjestävät omat haamukilpailut. Haamukilpailut on 1970-luvulla alkaneen Nummelan ponitalli -sarjan 63. osa. Turkulainen Merja Jalo on ilmoittanut kirjoittavansa niin kauan kuin hänen kirjojaan lukevat tytöt haluavat. == Lähteet == Luokka:Hevoskirjat Luokka:Suomalaiset lastenkirjat Luokka:Vuoden 2008 kirjat
Sakari Matinlauri

Sakari Matinlauri (s. 20. lokakuuta 1957 Liminka) on suomalainen kuvanveistäjä. ==Henkilöhistoria== Matinlauri opiskeli Limingan taidekoulussa vuosina 1976-1978 ja Lahden taideinstituutissa vuosina 1978-1982. Hän valmistui kuvanveistäjäksi Lahden taidekoulusta vuonna 1982., taiteilijana Matinlauri debytoi Nuorten näyttelyssä vuonna 1980. Taiteellisen työnsä ohella Matinlauri on opettanut kuvanveistoa Limingan taidekoulussa sekä plastista sommittelua Oulun ja Lapin yliopistoissa. Matinlauri on Suomen Kuvanveistäjäliiton ja Oulun Taiteilijaseura -63 ry:n jäsen. Hän asuu ja työskentelee Oulun Pikisaaressa. ==Taiteellinen tuotanto== Matinlauri on yksi suomalaisista eturivin kuvanveistäjistä. Hänen teostensa aiheet lähtevät luonnosta ja klassisesta mytologiasta. Matinlaurin veistosten päämateriaali on puu, minkä lisäksi hän käyttää metallia ja paperia. Hänen teoksiaan on ollut esillä useissa näyttelyissä niin Suomessa kuin ulkomaillakin. Matinlaurin teoksia löytyy muun muassa Oulun ammattikorkeakoulun, Sanomalehti Kalevan, Lahden evankelis-luterilaisen seurakunnan, Zwickaun kaupungin, Villa Carlos Pazin kaupungin, Pannon Pharma Pecsvaradin, Lahden taidemuseon ja Oulun taidemuseon kokoelmista. ===Julkiset teokset=== thumb|upright|E. Y. Pehkosen muistomerkin reliefi. * Maaherra E. Y. Pehkosen muistomerkki, Liminka, 1982 *Lakeus, Lakeuden terveyskeskus, Liminka, 1985 *Valkeus, Lahden evankelis- luterilainen seurakunta , 1984 *Torso, Lahden taidemuseo, 1983 *Torso, Oulun taidemuseo, 1989 *Odyseus, Oulun ammattikorkeakoulu, 1999 *Odysseus, Oulun ammattikorkeakoulu, 2000 ==Lähteet== ==Aiheesta muualla== *Sakari Matinlauri, kuvanveistäjä - sculptor * *Sakari Matinlauri Suomen Kuvataiteilijat -verkkomatrikkelissa Luokka:Suomalaiset kuvanveistäjät Luokka:Vuonna 1957 syntyneet Luokka:Elävät henkilöt
Lehväkertut

Lehväkertut (Abroscopus) on silkkikerttusten heimoon kuuluva varpuslintusuku. == Lehväkerttuihin (Abroscopus) kuuluvia lajeja == * Bambulehväkerttu (Abroscopus superciliaris) * Naamiolehväkerttu (Abroscopus schisticeps) * Pikkulehväkerttu (Abroscopus albogularis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Abroscopus Luokka:Silkkikerttuset
Ymmerstan koulu

Ymmerstan koulu on Espoon Ymmerstassa sijaitseva vuonna 2003 perustettu alakoulu. Koulua käy noin 400 oppilasta esiopetuksesta kuudesluokkalaisiin. Koulussa korostetaan kirjallisuuden, ilmaisutaidon ja tiedonhallintataitojen opetusta. Koulussa opiskellaan A1-kielenä englantia kolmannelta luokalta lähtien. Valinnaisena vieraana kielenä (A2-kieli) voi opiskella ranskaa. Koulun rehtorina toimii Saija Holopainen. ==Lähteet== == Aiheesta muualla == * Ymmerstan koulun verkkosivut * Vilkman, Sanna: Espoolaiskoulu selätti lasten lukukammon:"Vielä ei ole tullut sellaista oppilasta, jota ei hyvä tarina kiinnosta" Yle Uutiset. 3.3.2016. Luokka:Espoon peruskoulut Luokka:Sepänkylä (Espoo)
Rho Ophiuchi

Rho Ophiuchi (ρ Ophiuchi, ρ Oph) on himmeä sininen tähti Käärmeenkantajan tähdistössä eteläisellä tähtitaivaalla. Tähti näkyy juuri ja juuri edullisissa oloissa napapiirin eteläpuolella. Tähden näennäinen kirkkaus on 4,57 ja se sijaitsee 394 valovuoden päässä Maasta. Tähden spektrityyppi on B2V ja absoluuttinen kirkkaus on −0,84. Tähti tunnetaan siitä, että sen lähellä Maasta katsoen on pimeitä sumuja ja syntyviä tähtiä.Rho Oph -alueesta englanniksi, viitattu 17.7.2012 == Lähteet== Luokka:B-spektriluokan pääsarjan tähdet
Musculus retractor costae

Musculus retractor costae on eläimillä uloshengityslihaksiin kuuluva lihas. Muita uloshengityslihaksia ovat takimmainen selänpuoleinen sahalihas, sisempi kylkivälilihas ja poikittainen rintalihas. Musculus retractor costae lähtee lanneselkäkalvosta (fascia thoracolumbalis) sekä lannenikamien poikkihaarakkeista ja päättyy viimeisen kylkiluun kaudoproksimaaliseen reunaan. Luokka:Uloshengityslihakset
Jukka Laitakari

Jukka Laitakari (s. 8. kesäkuuta 1941, Helsinki) on terveyskasvatuksen emeritusprofessori. Jukka Kalevi Laitakari on koulutukseltaan terveyskasvatuksen tohtori, PhD. 1960-luvulla hän työskenteli Jyväskylän kasvatusopillisen korkeakoulun liikuntahygienian ja kansanterveyden assistenttina. Tämän jälkeen hän toimi 30 vuotta terveyskasvattajana ja tutkijana puoliksi Itä-Kanadassa ja puoliksi UKK-instituutissa Tampereella. Vuosina 2000–2006 Laitakari työskenteli Jyväskylän yliopistossa terveyskasvatuksen professorina. == Teoksia == * Hampaiden harjaus hammasmädän ehkäisykeinona tutkimusten valossa, 1971 * Terveyskasvatus: johdatus suunnitteluun, menetelmiin ja arviointiin, 1978 * Terveyskasvatuksen suunnittelu, 1986 * Terveyskasvatus terveyskeskuksissa (yhdessä muiden tekijöiden kanssa), 1989 == Lähteet == Luokka:Jyväskylän yliopiston professorit Luokka:Vuonna 1941 syntyneet Luokka:Elävät henkilöt Luokka:Suomalaiset professorit
Aasiantöpökerttuset

Aasiantöpökerttuset (Urosphena) on silkkikerttusten heimoon kuuluva varpuslintusuku. == Aasiantöpökerttusiin (Urosphena) kuuluvia lajeja == * Borneontöpökerttunen (Urosphena whiteheadi) * Timorintöpökerttunen (Urosphena subulata) * Töpökerttunen (Urosphena squameiceps) == Aiheesta muualla == *ITIS: Urosphena Luokka:Silkkikerttuset
Alfred Laubmann

Alfred Louis Laubmann (10. lokakuuta 1886 Kaufbeuren Baijeri – 18. lokakuuta 1965 München) oli saksalainen lintutieteilijä. Laubmann oli oppiarvoltaan tohtori ja työskenteli Münchenin eläintieteellisessä museossa. Hän lahjoitti museolle huomattavan kokoelman linnunnahkoja, yli 6 000 näytettä palearktiselta alueelta.THE ORNITHOLOGICAL COLLECTION OF THE ZOOLOGICAL MUSEUM IN MUNICH/Carl Edward Hellmayr Laubmann nimesi kaksi uutta lintulajia, isokuningaskalastajan (Alcedo hercules) ja kiinanlaulurastaan (Turdus mupinensis).ITIS == Teoksia == * Die Eisvögel der Insel Sumatra : Versuch einer monographischen Darstellung. Nicolaische Verlags-Buchhandlung, Berliini. (1925) * Zur Ornithologie der Ionischen Inseln. Verhandlungen Ornith. Ges. Bayern. (1927) * Vögel. Stuttgart, Strecker und Schröder. (1930) * Die vögel von Paraguay. Stuttgart, Strecker und Schröder. (1939). == Lähteet == * National Library of Australia === Viitteet === == Aiheesta muualla == * http://www.zobodat.at/biografien/Laubmann_Alfred_Anzeiger_Ornith_Ges_Bayerns_7_5_0654-0665.pdf Luokka:Saksalaiset ornitologit Luokka:Vuonna 1886 syntyneet Luokka:Vuonna 1965 kuolleet
IK Comet

I.K. Comet on norjalainen jääkiekkoseura Haldenista, joka pelaa Norjan pääsarjassa EliteHockey Ligaenissa. Joukkue pelaa kotiottelunsa Haldenin jäähallissa jonka yleisökapasiteetti on 1 800. Joukkueen värit olivat vihreä, musta ja valkoinen. Ishockeyklubben Comet on perustettu vuonna 1961. Joukkue sai oman hallinsa vuonna 1988] kun Haldenin jäähalli rakennettiin. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 29 Kristian Høvik L 2025 Halden, Norja 30 Trym Nilsen Watterud L 2024 Lørenskog, Norja 65 Arvid Ljung L 2024 Göteborg, Ruotsi Ian Blomquist R 2025 Göteborg, Ruotsi Martin Sjøvold Rambøl L 2025 Fredrikstad, Norja Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 6 Eirik Hafstad Johansen L 2025 8 David Nilsson (A) L 2025 Kristianstad, Ruotsi 13 Jesper Løken Bugten L 2024+1 Sarpsborg, Norja 14 Ola Strandem Hurthi L 2024 Fredrikstad, Norja 18 Niclas Jessesen R 2025 Sarpsborg, Norja 28 Erik André Erkleiv R 2025 47 Tobias Skaarberg R 2025 Sarpsborg, Norja Viktor Bemström R 2025 Södertälje, Ruotsi Simon Svensson L 2025 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 10 Erik Strand Mostad L LH 2024 Fredrikstad, Norja 16 Herman Kopperud (C) L LH 2026 Fredrikstad, Norja 21 Daniel Trnavský L H 2025 České Budějovice, Tšekki 26 Casper Einvik Myklebust H 2025 42 Sebastian Hansson R OLH / P 2025 Skurup, Ruotsi 57 Sander Rekstad L KH 2025 Fredrikstad, Norja 64 William Steinsvik Kuisma L H 2025 79 Elias Antonsen L VLH 2025 Lørenskog, Norja Douglas Byrkjeland R KH / OLH 2025 Örebro, Ruotsi Ugnius Čižas L KH / VLH 2025 Elektrėnai, Liettua Charles Eklund L OLH 2025 Tukholma, Ruotsi Paulius Gintautas R OLH 2027 Vilna, Liettua Sondre Grønli L H Laina Fredrikstad, Norja Rasmus Koskinen R LH Laina Mora, Ruotsi Andreas Laschitza R VLH 2025 Emilio Julian Törnvall L LH 2025 Kongsvinger, Norja Mads Vestby R OLH 2025 Oslo, Norja ===Joukkueenjohto=== *Päävalmentaja: Leif Carlsson *Apuvalmentaja: Niklas Hovivuori *Maalivahtivalmentaja: Adrian Johnsen *Fysiikkavalmentaja: Alexander Høvik *Huoltopäällikkö: Lars Rune Granholt *Toimitusjohtaja: Sigurd Nilsen Bruun *Urheilutoimenjohtaja: Dan Nygård Lähde: EliteProspectshttps://www.eliteprospects.com/team/1029/comet-halden Viitattu 18.11.2021. == Lähteet == Luokka:Halden Luokka:Norjalaiset jääkiekkoseurat
Mark W. Clark

Mark Wayne Clark (1. toukokuuta 1896 Sackets Harbor, New York, Yhdysvallat – 17. huhtikuuta 1984 Charleston, Etelä-Carolina, Yhdysvallat) oli yhdysvaltalainen sotilas ja kenraali ensimmäisessä maailmansodassa, toisessa maailmansodassa ja Korean sodassa. Hän yleni urallaan neljän tähden kenraaliksi ja sai Distinguished Service Cross ja Distinguished Service Medal -mitalit. Uransa aikana Clark ehti komentaa toisessa maailmansodassa Yhdysvaltain 5. armeijaa ja Liittoutuneiden 15. armeijaryhmää ja Korean sodassa hän toimi yhtenä YK:n joukkojen korkeimmista johtajista. ==Ensimmäinen maailmansota== Valmistuttuaan 1917 West Pointista Clark osallistui ensimmäiseen maailmansotaan luutnanttina Yhdysvaltain 5. divisioonassa. Hän yleni sodan aikana yliluutnantiksi. ==Toinen maailmansota== Clark tuli tunnetuksi 1942, kun hän oli Pohjois-Afrikan maihinnousussa operaatiota johtaneen kenraali Dwight D. Eisenhowerin apulaisena. Syyskuussa 1942 hänet ylennettiin kenraaliluutnantiksi ja vuoden kuluttua kenraalimajuriksi. Tammikuussa 1943 Clark sai komentoonsa Yhdysvaltain 5. armeijan, jonka tehtävänä oli syyskuussa nousta maihin Salernossa Italian rannikolla ja edetä sen jälkeen pohjoiseen. Clarkin onnistuttua valloittamaan Napolin ja Volturnon hän eteni Monte Cassinon edustalle. Hänet määrättiin 15. armeijaryhmän komentajaksi joulukuussa 1944 ryhmän entisen komentajan Harold Alexanderin siirryttyä muihin tehtäviin. Ryhmän komentajana hän johti Monte Cassinon taistelua sekä siihen liittyvää Anzion maihinnousua. Hyökkäys ei tuottanut toivottua tulosta, vaikka luostaria pommitettiin rajusti. ==Korean sota== Mark W. Clark nimitettiin Korean sotaan osallistuneiden YK-joukkojen ylipäälliköksi toukokuussa 1952. Clark allekirjoitti Yhdysvaltain puolesta Pohjois- ja Etelä- Korean välisen aseleposopimuksen 23. heinäkuuta 1953.Kuosa, Tauno: Oman aikamme maailmantapahtumat I: Hyökkäävä kommunismi 1945–1953, s. 402–404. Porvoo-Helsinki: WSOY, 1965. == Lähteet == *Eddy Bauer: Toinen maailmansota osa 3 s. 171. WSOY * http://www.historylink.org/File/9004 === Viitteet === == Aiheesta muualla == Luokka:Yhdysvaltalaiset kenraalit Luokka:Vuonna 1896 syntyneet Luokka:Vuonna 1984 kuolleet
Madagaskarinkerttuset

Madagaskarinkerttuset (Nesillas) on kerttusten heimoon kuuluva varpuslintusuku. Aiemmin suku katsottiin kuuluvaksi kerttuihin. Madagaskarinkerttusiin kuuluu BirdLifen mukaan viisi lajia: * Aldabrankerttunen (Nesillas aldabrana) * Komorienkerttunen (Nesillas mariae) * Madagaskarinkerttunen (Nesillas typica) * Ngazidjankerttunen (Nesillas brevicaudata) * Vaaleamadagaskarinkerttunen (Nesillas lantzii) ==Lähteet== == Aiheesta muualla == *ITIS: Nesillas Luokka:Kerttuset
Shooting Star Press

Shooting Star Press on showpainissa käytetty liike. Kun vastustaja makaa matolla, painija kiipeää kehätolpan päälle seisomaan ja hyppää vastustajan päälle ulospäinvoltilla, laskeutuen vastustajan päälle vatsa edellä. WWE on välillä estänyt liikkeen käyttämistä, koska jos Shooting Star Press epäonnistuu, se voi aiheuttaa vakavia loukkaantumisia. Liikkeen tunnetuimpia käyttäjiä ovat John Morrison, Billy Kidman ja Evan Bourne. Tunnetuimman pieleen menneen Shooting Star Pressin teki Brock Lesnar. WrestleMania XIX- tapahtumassa Lesnar yritti suorittaa liikkeen Kurt Anglelle. Tällöin hän arvioi Anglen etäisyyden väärin, ja hyppäsi pää edellä Anglen kylkeen. Luokka:Showpainin liikkeet
Berninan Alpit

Berninan Alpit on Itäisiin Alppeihin kuuluva vuoristoalue, joka sijaitsee Sveitsin ja Italian rajaseudulla. Se on itä-länsisuunnassa noin 20 km pitkä, pohjois-eteläsuunnassa noin 10 km leveä. Vuoristoalue erottaa kaksi laajaa jäätikköä: Vadret Morteratsch ja Vadret Roseg. Berninan Alppien korkein huippu on Piz Bernina (4 049 m). == Vuoret == Berninan Alpit on Grajisten Alppien, Valais'n Alppien ja Bernin Alppien jälkeen eräs korkeimmista Alppien vuoristoalueista. Alueella sijaitsee Alppien itäisin yli 4 000 metriä korkea huippu, Piz Bernina (4 049 m). Se on samalla ainut 4 000 metrin ylittävä huippu, joka luetaan kuuluvaksi Itäisten Alppien puolelle. * Piz Bernina – 4 049 m * Piz Zupò – 3 995 m * Piz Alv – 3 995 m * Piz Scerscen – 3 971 m * Piz Argient – 3 945 m * Piz Roseg – 3 937 m * Bellavista – 3 922 m * Piz Palü – 3 905 m * Crast' Agüzza – 3 869 m * Piz Morteratsch – 3 751 m * Piz Tschierva – 3 546 m * Piz Varuna – 3 462 m * Piz Corvatsch – 3 451 m * Cima di Castello – 3 400 m * Pizzo Scalino – 3 323 m * Munt Pers – 3 207 m * Piz da la Margna – 3 158 m == Kuvia == Tiedosto:Morteratsch03.jpg|Morteratsch-jäätikkö. Tiedosto:Morteratsch02.jpg|Bellavista (3 922 m) (vasemmalla). Tiedosto:Tschierva glacier rework.jpg|Piz Bernina (4 049 m) ja Piz Roseg (3 937 m). == Katso myös == *Bernina-sola *Berninan rautatie == Lähteet == == Aiheesta muualla == Luokka:Alppien vuoristot
Terry O’Malley

Terrence M. ”Terry” O’Malley (s. 21. lokakuuta 1940 Toronto, Ontario) on kanadalainen jääkiekkoilija. Hän edusti Kanadaa kolmissa talviolympialaisissa (1964, 1968, 1980), joissa saavutti yhden pronssimitalin. Puolustajana pelannut O’Malley kutsuttiin International Ice Hockey Federation Hall of Fameen vuonna 1998. O’Malley valmensi Japanin maajoukkuetta kaudella 1974–1975. == Lähteet == Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Vuonna 1940 syntyneet Luokka:Elävät henkilöt
Claes Christian Olrog

Claes Christian Olrog (1912 – 1985 Tucumán, Argentiina) oli ruotsalainen lintutieteilijä ja biologi. Olrog opiskeli biologiaa Uppsalan ja Tukholman yliopistoissa vuosina 1935–1945 ja väitteli vuonna 1945 tohtoriksi. Hän oli Einar Lönnbergin oppilas. Olrog työskenteli Ruotsin kansallismuseossa Tukholmassa ja teki tutkimusretkiä muun muassa Lappiin, Islantiin, Grönlantiin ja Tonavan suistoon. Hän tutki Tulimaata vuosina 1939–1941 ja Paraguayn pohjois- ja keskiosien linnustoa 1946–1947. Vuonna 1948 hän sai akateemisen viran Tucumánin kansallisen yliopiston Instituto Miguel Lillosta Pohjois- Argentiinassa ja tutki Etelä-Amerikan luontoa pitkään ja aktiivisesti. Olrog aloitti eteläamerikkalaisten lintujen rengastamisen vuonna 1961 ollen eräs maanosan ensimmäisistä rengastajista. Hän julkaisi rengaslöydöistä useita raportteja. Olrog julkaisi yli sata tieteellistä kirjoitusta biologian eri aihepiireistä. Vuonna 1959 hän julkaisi kenties tärkeimmän kirjansa, Las Aves Argentinas. Olrog nimesi useita lintujen alalajeja ja vuonna 1958 yhden uuden lajin, rapulokin (Larus atlanticus).ITIS == Lähteet == * Muistokirjoitus ORNITOLOGIA NEOTROPICAL 6: 97-111, 1995 * Muistokirjoitus, Nuevas Aves 51 === Viitteet === Luokka:Ruotsalaiset ornitologit Luokka:Vuonna 1912 syntyneet Luokka:Vuonna 1985 kuolleet
National Amusements

National Amusements on yhdysvaltalainen viihdeteollisuusyritys, joka omistaa muun muassa noin 1 500 elokuvanäyttämöä 12 Yhdysvaltain osavaltiossa, Argentiinassa, Brasiliassa, Chilessä, Venäjällä ja Isossa- Britanniassa.yahoo.com: National Amusements Inc. Company Profile Yrityksen alkuperäinen nimi oli Northeast Theatre Corporation, ja sen perusti Michael Redstone vuonna 1936.The Independent: Sumner Redstone offers to sell cinema chain to head off banking trouble Yhtiön kotipaikka on Massachusettsin osavaltiossa sijaitseva Dedham. National Amusementsin pääomistaja on Michael Redstonen poika Sumner Redstone, joka omistaa yhtiöstä 80 prosenttia.BusinessWeek: Will Shari and Sumner Redstone Split? Loput 20 prosenttia omistaa Sumner Redstonen tytär Shari Redstone. National Amusements on Paramount Globalin pääomistaja. == Lähteet == ==Aiheesta muualla== *National Amusementsin kotisivut Luokka:Yhdysvaltalaiset yritykset
Davlekanovo

Davlekanovo (, baškiiriksi Дәүләкән, Däüläkän) on kaupunki Baškortostanin tasavallassa Venäjällä. Se sijaitsee Belajaan laskevan Djoma-joen rannalla 109 kilometriä Ufasta lounaaseen. Kaupunki on Davlekanovon piirin keskus. Sen kautta kulkee Ufan ja Pohvistijevon välinen rautatie (Davlekanovin asema). Asukkaita on 24 500 henkeä (vuonna 2008). Kaupunki on saanut alkunsa Itkulovon kylän viereen perustetusta Davlekanovon asemataajamasta. 1800-luvulla se oli huomattava myllyteollisuuden ja viljakaupan keskus. Kaupunginoikeudet taajama sai vuonna 1942. Nykyään Davlekanovossa on mylly- ja rehuteollisuuden lisäksi myös muuta elintarviketeollisuutta, suuri tiilitehdas ym. ==Lähteet== * ==Aiheesta muualla== * Davlekanovosta (bashinfo.ru) * Davlekanovosta kertova sivu Luokka:Baškortostanin kaupungit
Diyllos

Diyllos (, ; 300/200-luku eaa.) oli antiikin kreikkalainen historioitsija, joka oli kotoisin Ateenasta. Hän kirjoitti Kreikan ja Sisilian historiaa käsitelleen teoksen, joka kuvasi vuosien 357/356 eaa. ja 297 eaa. välistä aikaa. == Elämä == Diyllos oli atthidografeihin kuuluneen Fanodemoksen poika, mikä ajoittaa hänet toimineeksi hellenistisellä kaudella 200-luvun eaa. ensimmäisellä puoliskolla. Aiemmin hänen ajoitustaan ei tunnettu näinkään hyvin, ja hänet ajoitettiin antiikin aikaisissa teoksissa olevien mainintojen ja lainausten perusteella vain epämääräisemmin ptolemaiosten ajalle.Diodoros Sisilialainen: Historian kirjasto 16.14, 16.76, 21, fragm. 5, s. 490; Plutarkhos: Herodotoksen pahanilkisyydestä (De malignitate Herodoti) 26; Athenaios: Deipnosofistai 4.155a, 13.593f. == Teokset == Diylloksen historiateos käsitti 26 tai 27 kirjaa. Se vaikuttaa jakaantuneen useaan osaan. Ensimmäinen osa alkoi siitä, kun Filomelos Fokislainen valtasi Delfoin Apollonin temppelin kolmannessa pyhässä sodassa vuonna 357/356 eaa., toisin sanoen samasta kohdasta mihin Kallistheneen historiateos päättyy, ja päättyi Filippos II:n suorittamaan Perinthoksen piiritykseen vuonna 340 eaa. Toinen osa käsitti ajan kyseisestä hetkestä Filippoksen kuolemaan vuonna 336 eaa. Diodoros Sisilialaisen mukaan teos jatkui tästäkin vielä Filippos IV:n kuolemaan vuonna 297 eaa. saakka, josta Psaon jatkoi sitä omalla teoksellaan. Myöhemmät historioitsijat, kuten Diodoros Sisilialainen ja luultavasti myös Quintus Curtius Rufus, käyttivät Diylloksen teosta lähteenään. Teos on hävinnyt muutamia katkelmia lukuun ottamatta. Diogenes Laertios mainitsee ”Didymoksen” kirjoittaman teoksen Pitopuheet (). Isaac Casaubon ehdotti nimen korjaamista kyseisessä kohdassa ”Diyllokseksi”, jolloin myös kyseinen kirjoitus kuuluisi hänen teoksiinsa. == Lähteet == Luokka:300-luvulla eaa. syntyneet Luokka:200-luvulla eaa. kuolleet Luokka:Antiikin kreikkalaiset historioitsijat
Dalmatovo

Dalmatovo () on kaupunki Kurganin alueella Venäjällä. Se sijaitsee Toboliin laskevan Iset-joen varrella 192 kilometriä Kurganista luoteeseen. Kaupunki on Dalmatovon piirin keskus. Sen kautta kulkee Kurganin ja Jekaterinburgin välinen rautatie (Dalmatovon asema). Asukkaita on 14 000 henkeä (vuonna 2008). Dalmatovo on saanut alkunsa vuonna 1644 perustetun Dalmatin neitsyt Marian taivaaseen astumisen luostarin yhteyteen syntyneestä kylästä. Vuonna 1781 siitä tuli kaupunki ja Permin lääniin kuuluneen kihlakunnan keskus. Vuonna 1797 kihlakunta lakkautettiin ja kaupunki alennettiin kyläksi. Vuonna 1947 Dalmatovosta tuli jälleen kaupunki. Nykyään siellä on elintarviketeollisuutta sekä elintarviketeollisuuden laitteita valmistava yritys. ==Lähteet== * ==Aiheesta muualla== * Dalmatoville omistettu sivusto Luokka:Kurganin alueen kaupungit
Dalneretšensk

Dalneretšensk () on kaupunki Primorjen aluepiirissä Venäjällä. Se sijaitsee Ussuriin laskevan Bolšaja Ussurkan rannalla 412 kilometriä Vladivostokista pohjoiseen. Kaupunki on Dalneretšenskin piirin keskus. Sen kautta kulkee Vladivostokin ja Habarovskin välinen rautatie. Väestönlaskennan (2010) mukaan asukkaita oli 27 604 henkeä. Paikkakunta on saanut alkunsa Baikalin kasakoiden vuonna 1895 perustamasta asutuksesta. Vuonna 1917 siitä tuli kaupunki. Vuoteen 1972 saakka kaupungin nimenä oli Iman Bolšaja Ussurkan entisen nimityksen mukaan. Nimeä muutettiin Neuvostoliiton ja Kiinan konfliktia seuranneen kiinalaisperäisten nimitysten venäläistämiskampanjan aikana. Nykyään Dalneretšenskissä on lähinnä puunjalostus- ja elintarviketeollisuutta. ==Lähteet== ==Aiheesta muualla== * Dalneretšensk Primorjen aluepiirin sivustolla Luokka:Primorjen aluepiirin kaupungit
Poikittainen rintalihas

Poikittainen rintalihas () on uloshengityslihaksiin kuuluva lihas. Muita uloshengityslihaksia ovat sisemmät kylkivälilihakset, takimmainen selänpuoleinen sahalihas ja musculus retractor costae. Poikittainen rintalihas on kolmionmuotoinen lihas rintalastan viskeraalipinnalla. Se lähtee rintalastan vieskeraalipinnalta keskiviivasta ja päättyy kylkiluiden luu- rustoliitokseen. Poikittaista rintalihasta hermottaa kylkivälihermo. Luokka:Uloshengityslihakset
Dankov

Dankov () on kaupunki Lipetskin alueella Venäjällä. Se sijaitsee Donin yläjuoksulla 86 kilometriä Lipetskistä luoteeseen. Kaupunki on Dankovin piirin keskus. Sen kautta kulkee Ranenburgin ja Volovon välinen rautatie (Dankovin asema). Asukkaita on 22 300 henkeä (vuonna 2008). Donkovin kauppalaituri sijaitsi alun perin Donin vasemmalla rannalla 34 kilometrin päässä nykyisestä kaupungista. Vuonna 1563 se siirrettiin uudelle paikalle Donin oikealle rannalla. 1600-luvun puoliväliin saakka siellä oli Venäjän etelärajaa suojannut linnoitus. Vuonna 1778 Dankovista tuli Rjazanin lääniin kuulunut kihlakuntakaupunki. Vuosina 1796–1804 ja 1924–1959 sillä ei ollut kaupungin statusta. Nykyään kaupungissa on mm. kemian tehdas, teräsbetonirakennetehdas sekä elintarviketeollisuutta. ==Lähteet== * ==Aiheesta muualla== * Dankovin piiri Lipetskin alueen sivustolla * Epävirallinen kaupunkisivusto Luokka:Lipetskin alueen kaupungit
Degtjarsk

Degtjarsk () on kaupunki Sverdlovskin alueella Venäjällä. Se sijaitsee Uralin itärinteellä Vjazovka-joen rannalla 61 kilometriä Jekaterinburgista länteen. Asukkaita on 15 300 henkeä (vuonna 2005). Paikkakunta on syntynyt vuonna 1914 rikkikiisuesiintymän yhteyteen. Vuonna 1953 siitä tuli kaupunki. Nykyään Degtjarskissa louhitaan ja rikastetaan kuparimalmia. ==Lähteet== * ==Aiheesta muualla== * Degtjarskin kaupunkipiirikunnan sivusto Luokka:Sverdlovskin alueen kaupungit
Desnogorsk

Desnogorsk () on kaupunki Smolenskin alueella Venäjällä. Hallinnollisesti kaupunki on suoraan Smolenskin alueen alainen. Kaupunki sijaitsee Dneprin sivujoen Desnan rannalla, maanteitse runsas 140 kilometriä Smolenskista kaakkoon. Jokeen on tehty pato ja näin on aikaansaatu ydinvoimalan lauhdeveden turvaava tekojärvi kaupungin pohjoispuolelle. Asukkaita kaupungissa oli 29 677 henkeä (vuonna 2010). Paikkakunta on syntynyt 1960-luvulla lähellä sijaitsevan Smolenskin ydinvoimalaitoksen (sijainti ) rakentamisen yhteydessä. Vuonna 1974 siitä tuli Desnogorskin kaupunkimainen taajama ja vuonna 1989 kaupunki. Ydinvoimalan ohella kaupungissa toimii esimerkiksi muovipakkauksia ja elintarvikemuovia valmistava muovitehdas. == Lähteet == ==Aiheesta muualla== * Desnogorskin kaupungin sivusto * Smolenskin alueen ydinvoimalan yhteystiedot (Desnogorsk) * Desnogorskin muovitehtaan sivusto (Desnogorskin polymeeritehdas) Luokka:Smolenskin alueen kaupungit
Divnogorsk

Divnogorsk () on kaupunki Krasnojarskin aluepiirissä Venäjällä. Se sijaitsee Jenisein rannalla 40 kilometriä Krasnojarskista lounaaseen. Asukkaita on 28 272 henkeä (vuonna 2010). Vuonna 1888 paikalle perustettiin luostari, jossa vuodesta 1920 toimi lastenkoti ja 1930-luvulta lähtien metsäntutkimuslaitos. Vuonna 1957 ryhdyttiin rakentamaan Krasnojarskin vesivoimalaa, jonka yhteyteen syntyneestä taajamasta tuli vuonna 1963 Divnogorskin kaupunki. ==Lähteet== ===Lähteet joihin ei viitata=== * ==Aiheesta muualla== * Divnogorskin kaupungin sivusto Luokka:Krasnojarskin aluepiirin kaupungit